PMIndiaData/PMIndiaSum huggingface dataset:
کابینہ نے  محنت و روزگار کے شعبے میں  ٹریننگ  اور تعلیم کو جاری رکھنے کے لئے ہند اور اٹلی کےمابین  ہوئےمفاہمت نامے کو اپنی منظوری دے دی

نئی دہلی، 8نومبر 2018/وزیراعظم جناب نریندر مودی کی صدارت میں منعقدہ کابینہ کمیٹی نے محنت اور روزگار کے شعبوں میں ہندستان او ر اٹلی کے ذریعہ مفاہمتی دستاویز پر ہوئے دستخط کو منظوری دے دی ہے۔ فوائد: زیر تبصرہ مفاہمت نامہ سے کام کاج کی دنیا میں بہتر کام کے فروغ سے متعلق ٹریننگ اور تعلیمی سرگرمیوں کی توسیع میں آسانیاں پیدا ہوں گی۔ ٹریننگ کے طریقہ کار اور تکنیک سے متعلق مشترکہ تربیتی پروگراموں کا انعقاد مختلف سماجی شراکت داروں کے لئے تربیتی ماڈیول تیار کرنا، ٹریننگ کے طریقہ کار کا جائزہ لینے۔ تربیتی پروگراموں ، خصوصاً محنت، انتظام و انصرام کے پس منظر میں ایک دوسرے کو تربیتی ماڈیولز کی فراہمی میں ایسے طریقے کار کا تبادلہ اور مطالعاتی دوروں کا انعقاد نیز علم اور معلومات کے تبادلے کے لئے ٹرینروں کے تبادلے۔ اہم اثرات: مفاہمتی عرضداشت کا بڑا اثر کا م کاج کی دنیا میں تبدیلیوں کی وجہ سے پیدا ہونے والے چیلنجوں کے مقابلے میں دونوں اداروں کی تکنیکی صلاحیتیں تا حال ہوں گی۔ اس سے ایشیا-بحرالکاہل خطہ میں اہم تربیتی ادارے کے طور پر وی وی گیری نیشنل لیبرانسٹی ٹیوٹ (وی وی جی این ایل آئی) کی تیاری اور بین الاقوامی تربیتی پروگراموں کے انعقاد نیز ترقی کی تکنیکی صلاحیت میں اضافہ ہوگا۔ مفاہمتی عرضداشت پورے ایشیا بحرالکاہل خطے سے تعلق رکھنے والے سماجی شراکت داروں کے وسیع علاقہ تک توسیع ہوگی۔ پس منظر نامہ: i.۔ حکومت ہند کی وزارت محنت و روزگار کے تحت ایک خود مختار ادارہ وی وی گری نیشنل انسٹی ٹیو ٹ ( وی وی جی این ایل آئی) نوئیڈا اور انٹرنیشنل ٹریننگ سینٹر فار انٹرنیشنل لیبر آرگنائزیشن (آئی ٹی سی- آئی ایل او) ٹورن نے 2012 میں ایک مفاہمتی عرضداشت پر دستخط کئے تھے اور انہیں معلومات اور تجربات کے تبادلے کے ساتھ متعدد سرگرمیوں میں اشتراک کیا ہے۔ اس مفاہمتی عرضداشت کا مقصد پیشہ ورانہ اشتراک کو جاری رکھنے کے لئے اداروں کے مابین تال میل کو معمول پر لانا ہے ۔ Ii۔انٹرنیشنل لیبر آرگنائزیشن (آئی ایل او) کا انٹرنیشنل ٹریننگ سینٹر آئی پی سی 1964 میں ٹورن میں قائم ہوا تھا۔ اپنے قیام کے بعد سے ہی اس میں بین الاقوامی سطح پر محنت کے مختلف پہلوؤں پر ٹریننگ دینے کو انتہائی طور پر توجہ مرکو ز کی ہے۔ آئی ٹی سی کے پاس روزگار، محنت ، فروغ انسانی وسائل اور صلاحیت سازی کے تعلق سے وسیع بین الاقوامی مہارت موجود ہے۔ آئی ٹی سی کے مقاصد کے تحت محنت اور روزگار کے شعبے میں تربیتی سرگرمیوں میں مصروف اہم اداروں کے ساتھ شراکت داری کرنا ہے۔ ۔۔۔۔۔۔۔۔۔۔۔ م ن۔ش س ۔ ج۔
وزیر اعظم کی جموں و کشمیر کے طلبا سے ملاقات

نئی دہلی۔23 دسمبر، 2017؛ جموں و کشمیر کی 30 طالبات کے ایک گروپ نے آج نئی دلی میں وزیراعظم سے ملاقات کی۔ ہندوستانی فوج کی جانب سے منعقدہ آپریشن سدبھاؤنا کے حصہ کے طور پر طالبات ملک کے مختلف حصوں کا دورہ کر رہی ہیں۔ وزیراعظم نے ان طالبات سے مختلف موضوعات مثلاً تعلیم بالخصوص لڑکیوں کی تعلیم، سوچھ بھارت اور ان کے خواب اور خواہشات پر تبادلۂ خیال کیا۔ اس تبادلۂ خیال کے دوران طالبات کی جانب سے پوچھے گئے سوالات کے جواب میں وزیراعظم نے لڑکیوں کی تعلیم کے لئے کیے جا رہے متعدد اقدامات کے بارے میں بتایا۔ انہوں نے سوچھ بھارت مشن کے ذریعہ صحت اور سیاحت سمیت مختلف فوائد کا ذکر کیا۔ انہوں نے یوگا کے فوائد کا بھی ذکر کیا۔ سول سروسیز میں جموں و کشمیر کے طالب علموں کے انتخاب کا ذکر کرتے ہوئے اور کھیل میں ان کی صلاحیت کو ظاہر کرتے ہوئے وزیراعظم نے کہا کہ ہندوستان کا مستقبل تابناک ہے اور بچے اور جموں و کشمیر کے نوجوان کو ملک کو اپنی بہت سے خدمات پیش کرنی ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔
وزیراعظم نے مہاتما گاندھی کو ان کے یوم پیدائش  کے موقع پر خراج عقیدت پیش کیا

وزیراعظم جناب نریندر مودی نے مہاتما گاندھی کو ان کے یوم پیدائش کے موقع پر خراج عقیدت پیش کیا ہے۔ ایک ٹوئٹ میں وزیراعظم نے کہا: ’’بابائے قوم مہاتما گاندھی کو ان کے یوم پیدائش کےموقع پر دلی خراج عقیدت۔ لائق صدر احترام باپو کی زندگی اور اصول ملک کی ہر نسل کو فرض کی راہ پر چلنے کے لئے تحریک دیتے رہیں گے۔ گاندھی جینتی کے موقع پر میں باپو کو نمن کرتا ہوں۔ ان کے شاندار اصول دنیا بھر میں قابل موزوں ہیں اور لاکھوں لوگوں کو تقویت دیتے ہیں‘‘۔ ۔۔۔۔۔۔۔۔۔۔۔ ش ح۔ا گ۔ن ا۔ (2021۔10۔02)
کابینہ نے پردھان منتری غریب کلیان ان یوجنا (پی ایم-جی کے اے وائی) میں مزید 6 ماہ (اپریل تا ستمبر 2022) کی توسیع کو منظوری دی

نئی دہلی:26؍مارچ2022:معاشرے کے غریب اور کمزور طبقات کے تئیں تشویش اور حساسیت کو مدنظر رکھتے ہوئے وزیر اعظم جناب نریندر مودی کی صدارت میں مرکزی کابینہ نے پردھان منتری غریب کلیان ان یوجنا (پی ایم-جی کے اے وائی) اسکیم کو مزید چھ ماہ یعنی ستمبر 2022 (چھٹا مرحلہ) تک بڑھا دیا ہے۔ پی ایم-جی کے اے وائی اسکیم کا پانچواں مرحلہ مارچ 2022 میں ختم ہونا تھا۔ یاد رہے کہ پی ایم-جی کے اے وائى دنیا کے سب سے بڑے خوراک تحفظ پروگرام کے طور پر اپریل 2020 سے نافذ العمل ہے۔ حکومت نے اب تک تقریباً 2.60 لاکھ کروڑ روپے خرچ کیے ہیں اور ستمبر 2022 تک اگلے 6 مہینوں میں مزید 80,000 کروڑ روپے خرچ کیے جائیں گے اور پی ایم-جی کے اے وائی کے تحت کل اخراجات تقریباً 3.40 لاکھ کروڑ روپے ہو جائیں گے۔ اس میں پورے ہندوستان میں تقریباً 80 کروڑ مستفیدین کا احاطہ کیا جائے گا اور پہلے کی طرح حکومت ہند کی طرف سے مکمل طور پر فنڈ فراہم کیا جائے گا۔ اگرچہ کووڈ 19 وبائی مرض میں نمایاں طور پر کمی آئی ہے اور معاشی سرگرمیاں زور پکڑ رہی ہیں، پی ایم-جی کے اے وائی میں یہ توسیع اس بات کو یقینی بنائے گی کہ صحت یابی کے وقت کے دوران کوئی غریب گھرانہ بغیر کھانے کے بستر پر نہ جائے۔ توسیع شدہ پی ایم-جی کے اے وائی کے تحت مستفیض ہونے والے ہر شخص کو قومی غذائی تحفظ ایکٹ (این ایف ایس اے) کے تحت اناج کے اس کے عام کوٹے کے علاوہ ہر ماہ اضافی 5 کلو گرام مفت راشن ملے گا۔ اس کا مطلب ہے کہ ہر غریب گھرانے کو راشن کی عام مقدار سے تقریباً دوگنا ملے گا۔ یہ بات اجاگر کرنے کے قابل ہے کہ حکومت نے پی ایم-جی کے اے وائی کے تحت پانچویں مرحلہ تک تقریباً 759 لاکھ میٹرک ٹن مفت اناج مختص کیا تھا۔ اس توسیع شدہ (پانچویں مرحلہ) کے تحت مزید 244 لاکھ میٹرک ٹن مفت اناج کے ساتھ پی ایم-جی کے اے وائی کے تحت مفت اناج کی مجموعی تقسیم اب 1,003 لاکھ میٹرک ٹن غذائی اجناس ہے۔ ایک ملک ایک راشن کارڈ (او این او آر سی) منصوبے کے تحت کسی بھی نقل مکانی کرنے والے مزدور یا مستفید ہونے والے شخص کو پورٹیبلٹی کے ذریعے مفت راشن کا فائدہ ملک بھر میں تقریباً 5 لاکھ راشن شاپس میں حاصل ہوسکتا ہے۔ اب تک 61 کروڑ سے زیادہ پورٹیبلٹی لین دین سے مستفید افراد کو ان کے گھروں سے دور فائدہ پہنچا ہے۔ صدی کی بدترین وبا کے باوجود حکومت کی جانب سے کسانوں کو سب سے زیادہ ادائیگی کے ساتھ اب تک کی سب سے زیادہ خریداری کی وجہ سے یہ ممکن ہوسکا ہے۔ زرعی کھیتوں میں اس ریکارڈ پیداوار کے لیے ہندوستانی کسان – ’ان داتا‘ واقعی تعریف کے مستحق ہیں۔
وزیر اعظم جناب نریندر مودی نے روسی وفاق کے صدر عزت مآب جناب ولادیمیر پوتن کے ساتھ ٹیلی فون پر بات کی

وزیر اعظم جناب نریندر مودی نے آج روسی وفاق کے صدر عزت مآب جناب ولادیمیر پوتن کے ساتھ ٹیلی فون پر بات چیت کی۔ دونوں لیڈران نے ایس سی او سربراہ کانفرنس کے ساتھ ساتھ سمرقند میں اپنی میٹنگ کے بعد، توانائی کے شعبہ میں تعاون، تجارت اور سرمایہ کاری، دفاعی اور سلامتی سے متعلق تعاون اور دیگر اہم شعبوں کے ساتھ ساتھ دو طرفہ تعلقات کے کئی پہلوؤں کا جائزہ لیا۔ یوکرین میں چل رہے تصادم کے سلسلے میں، وزیر اعظم نے بات چیت اور ڈپلومیسی کی اپنی اپیل کو دہرایا کیوں کہ یہ ایک واحد حل ہے۔ وزیر اعظم نے صدر پوتن کو جی-20 میں ہندوستان کی موجودہ صدارت کے بارے میں معلومات دی اور اس کی بنیادی ترجیحات پر روشنی ڈالی۔ انہوں نے شنگھائی کوآپریشن تنظیم کی ہندوستان کی صدارت کے دوران دونوں ممالک کے ایک ساتھ کام کرنے کی بھی امید جتائی۔ دونوں لیڈران نے ایک دوسرے کے ساتھ مسلسل رابطہ میں رہنے پر اتفاق کا اظہار کیا۔
مرکزی کابینہ نے   ہندستان اور فرانس کے درمیان     نقل و طن  اور طلبا کے   ایک دوسرے 
کے ملک میں   آنے جانے سے متعلق سمجھوتے کی منظوری دے دی ہے

نئی دہلی، 7 مارچ 2018/مرکزی کابینہ نے جس کی میٹنگ کی صدارت وزیراعظم جناب نریندر مودی نے کی، ہندستان اور فرانس کے درمیان نقل وطن کرنے اور ایک دوسرے کے ملک میں آنے جانے سے متعلق شراکت داری کے سمجھوتے پر دستخط کئے جانے کی منظوری دی ہے۔ امید ہے کہ اس سمجھوتہ پر فرانس کے صدر کے ہندستان کے آنے والے دورہ کے دوران دستخط کئے جائیں گے۔ یہ سمجھوتہ عوام سے عوام کے درمیان رابطہ کو بڑھانے، طلبا ، ماہرین تعلیم، تحقیق کاروں اور ہنر مند پیشہ ور افراد کے ایک دوسرے کے ملک میں آنے جانے میں آسانی پیدا کرنے اور بے ضابطہ ترک وطن اور انسانوں کی اسمگلنگ سے متعلق معاملات کو سلجھانے میں معاون ثابت ہوگا۔ یہ سمجھوتہ فرانس کے ساتھ ہندستان کے تیزی سے بڑھتے ہوئے ہمہ پہلو تعلقات کا ایک ثبوت ہے اور دونوں ملکوں کے درمیان اعتماد اور بھروسہ میں اضافہ کی علامت ہے۔ یہ سمجھوتہ بنیادی طور پر سات سال کی مدت کے لئے اوراس میں خود بخود تجدید اور ایک مشترکہ ورکنگ گروپ کے ذریعہ نگرانی کے طریقہ کار کی گنجائش بھی رکھی گئی ہے۔ ۔۔۔۔۔۔۔۔۔۔۔ م ن۔ ج۔ ج۔
وزیر اعظم نے خواتین کی 76 کلوگرام کشتی میں کانسے کا تمغہ جیتنے پر پہلوان پوجا سہاگ کو مبارکباد دی

وزیر اعظم جناب نریندر مودی نے برمنگھم سی ڈبلیو جی 2022 میں خواتین کی 76 کلوگرام کشتی میں کانسے کا تمغہ جیتنے پر پہلوان پوجا سہاگ کو مبارکباد دی ہے۔ ایک ٹویٹ میں وزیر اعظم نے کہا؛ ”پوجا سہاگ نے ایک با صلاحیت پہلوان کے طور پر اپنی شناخت بنائی ہے۔ اس نے اپنے کبھی پیچھے نہ ہٹنے والے رویے کی بدولت بہت سے چیلنجوں پر قابو پا لیا ہے۔ اس نے سی ڈبلیو جی 2022 میں کانسے کا تمغہ حاصل کیا ہے۔ اسے بہت مبارک ہو۔ مجھے یقین ہے کہ آنے والے وقتوں میں بھی وہ ہندوستان کا سر فخر سے بلند کرتی رہیں گی۔ #Cheer4India“
وزیراعظم نے  تھنجاور، تملناڈو میں حادثہ میں  جاں بحق ہونے والے افراد کے لئے اظہار تعزیت کیا

وزیراعظم جناب نریندر مودی نے تھنجاور، تملناڈو میں ایک حادثہ کے دوران ہونے والے جانوں کے اتلاف پر اپنے گہرے رنج وغم کااظہار کیا ہے ۔جناب مودی نے تھنجاور تملناڈو میں حادثہ کا شکار ہونے والے افراد کے لئے وزیراعظم کے قومی راحت فنڈ (پی ایم این آر ایف) سے معاوضہ کی رقم کا ا علان بھی کیا ہے ۔ اپنی مسلسل ٹویٹ میں وزیراعظم کے دفتر کی طرف سے کہا گیا: ’’تملناڈو کے تھنجاور میں ہونےوالے حادثہ پر میں گہرے صدمے میں ہوں، اس مصیبت کی گھڑی میں میری ہمدردیاں غمزدہ کنبوں کے ساتھ ہیں ۔امید کرتا ہوں کہ زخمی ہونے والے افراد جلد صحتیاب ہوں گے: پی ایم ‘‘۔ ’’تھنجاور تملناڈو میں ہونےو الے حادثہ میں جاں بحق افراد کے لواحقین کے لئے وزیراعظم کے قومی راحت فنڈ سے 2-2 لاکھ روپئے دیئے جائیں گے۔ زخمی ہونے والے افراد میں سے ہر ایک کو 50000 روپئےملیں گے:پی ایم‘‘۔
وزیر اعظم نے ‘‘اقتصادی پالیسی –مستقبل کا منصوبہ’’ کے موضوع پر ماہرین اقتصادیات اور دیگر ماہرین کے ساتھ بات چیت کی

نئی دہلی،22جون/ وزیر اعظم جناب نریندر مودی نے آج ‘‘اقتصادی پالیسی- مستقبل کا منصوبہ’’ کے موضوع پر نیتی آیوگ کے ذریعہ منعقدہ 40 سے زائد ماہرین اقتصادیات اور دیگر ماہرین کے ساتھ تبادلہ خیال کی نشست میں شرکت کی۔ نشست کے دوران شرکاء نے پانچ امتیازی گروپوں میں مائیکرو اکنامی اور روزگار، زراعت اور آبی وسائل ، برآمدات، تعلیم اور صحت کے موضوعات پر اپنے خیالات کا اظہار کیا۔ وزیر اعظم نے اپنے خطاب میں مختلف شرکاء کا معیشت کے مختلف پہلوؤں پر ان کے مشوروں اور رایوں کے لیے شکریہ ادا کیا۔ اس نشست میں مرکزی وزیر جناب پیوش گوئل اور جناب راؤ اندرجیت سنگھ نے بھی شرکت کی۔ نشست میں نیتی آیوگ کے نائب چیئرمین جناب راجیو کمار نیز مرکزی حکومت اور نیتی آیوگ کے اعلیٰ حکام بھی موجود تھے۔ ۔ ۔ ۔ ۔ ۔ ۔ ۔ ۔ ۔
وزیر اعظم نے محترم جوواؤ مینوئل گونکلیوز لورینکو کو انگولہ کا ازسر نو صدر منتخب ہونے پر مبارکباد پیش کی

وزیر اعظم جناب نریندر مودی نے محترم جوواؤ مینوئل گونکلیوز لورینکو کو انگولہ کا ازسر نو صدر منتخب ہونے پر مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’انگولہ کا ازسر نو صدر منتخب ہونے پر محترم جوواؤ مینوئل گونکلیوز لورینکو@jlprdeangola کو مبارکباد۔ میں، ہمارے باہمی تعلقات کو مضبوط بنانے کی غرض سے مل جل کر کام کرنے کے لیے پرجوش ہوں۔‘‘
وزیر اعظم 11 دسمبر کو اترپردیش میں بلرام پور کاد ورہ کریں گے اور سریونہر نیشنل پروجیکٹ کاافتتاح کریں گے

وزیراعظم جناب نریندر مودی 11 دسمبر کو دوپہر ایک بجے کے قریب اترپردیش میں بلرامپور کادورہ کریں گے اور سریو نہر قومی پروجیکٹ کاافتتاح کریں گے۔ مذکورہ پروجیکٹ پر کام 1978 میں شروع ہوا تھا لیکن بجٹی امداد میں تسلسل، بین محکمہ جاتی اشتراک اور خاطر خواہ نگرانی میں کمی کی وجہ سے اس میں تاخیر ہوتی چلی گئی اور تقریباً چار دہائیوں کے بعد بھی پروجیکٹ مکمل نہیں کیاجاسکا۔ وزیراعظم کے کسانوں کی فلاح وبہبود اور تفویض اختیارات اور طویل عرصہ سے زیرالتوا قومی اہمیت کے حامل پروجیکٹوں کو ترجیح دینے کے ویژن کی وجہ سے اس پروجیکٹ پر توجہ مرکوز کی گئی تھی۔ اس لئے 2016 میں اس پروجیکٹ کو ایک مقررہ وقت میں مکمل کرنےکے ہدف کے ساتھ پردھان منتری کرشی سینچائی یوجنا کے تحت لایا گیا۔ اس کوشش میں، نئی نہروں کی تعمیر کی غرض سے نئی اراضی کی حصولیابی اور پروجیکٹ میں بنیادی خامیوں کو دور کرنے کے ساتھ ساتھ گزشتہ اراضی کی حصولیابیوں سے متعلق زیرالتوا مقدمات کو نمٹانے کے مقصد سے اختراعی طریق کار تلاش کئے گئے۔ پروجیکٹ پر از سر نو توجہ مرکوز کئے جانے کے نتیجے میں یہ پروجیکٹ محض لگ بھگ چار سال میں ہی مکمل ہوگیا۔ سریو نہر قومی پروجیکٹ 9800 کروڑ روپے سے زیادہ کی کُل لاگت کے ساتھ تعمیر کیاگیا ہے۔ جس میں 4600 کروڑ روپے سے زیادہ گزشتہ چار سال میں دستیاب کرائے گئے تھے۔ اس پروجیکٹ کے تحت پانچ دریاؤں، گھاگھرا، سریو، راپتی، بن گنگا اور روہنی کو آپس میں جوڑنا بھی شامل ہے تاکہ خطے کے آبی وسائل کوزیادہ سے زیادہ بروئے کار لایاجاسکے۔ اس پروجیکٹ کی بدولت14 لاکھ سے زیادہ زرعی اراضی کی آبپاشی کے لئے پانی کی مسلسل فراہمی کو یقینی بنایاجاسکے گا اور 6200 سے زیادہ گاؤوں کے 29 لاکھ کسانوں کو فائدہ ہوگا۔ اس سے مشرقی اترپردیش کے نو ضلعوں، بہرائچ، شراوستی، بلرامپور، گونڈہ، سدھارتھ نگر، بستی، سنت کبیر نگر، گورکھپور اور مہاراج گنج کو فائدہ پہنچے گا۔ خطے کے کسانوں کو جو پروجیکٹ کی تکمیل میں ضرورت سے زیادہ تاخیر ہونےکی وجہ سے سب سے زیادہ متاثر ہوئے تھے، اب آبپاشی سے متعلق بہتر بنائی گئی گنجائشوں سے زبردست فائدہ ہوگا۔ اب یہ کسان بڑے پیمانے پر فصلیں اُگا سکیں گے اور خطے کے زراعت سے متعلق مکانات کو زیادہ سے زیادہ بروئے کار لاسکیں گے۔
شری اٹل بہاری واجپئی کی جینتی پر وزیر اعظم کا خراج عقیدت

نئی دلّی ، 26 دسمبر؍ وزیر اعظم جناب نریندر مودی نے شری اٹل بہاری واجپئی کی جینتی پر انہیں خراج عقیدت پیش کیا ہے ۔ وزیر اعظم نے اپنے پیغام میں کہا ہے کہ ’’ اٹل جی کی جینتی پر انہیں خراج عقیدت پیش کرتا ہوں ۔ہم ان کے سپنوں کا بھارت بنانے کے لئے عہد بستگی کے عزم کا از سر نو اعادہ کرتے ہیں ۔ ‘‘ ۔ ۔ ۔ ۔ ۔
وزیراعظم 27 جولائی کو اعلیٰ ترین صلاحیت کی حامل کووڈ-19 جانچ کی سہولتوں کا آغاز کریں گے

وزیراعظم جناب نریندر مودی 27 جولائی کو ویڈیو کانفرنسنگ کے ذریعے اعلیٰ ترین صلاحیت کی حامل کووڈ-19 جانچ کی سہولتوں کا آغاز کریں گے۔ ان سہولتوں سے ملک میں جانچ کرنے کی صلاحیت اضافہ ہوگا اور ان سے بیماری کی شروعاتی پہچان اور بروقت علاج کرنے میں تیزی آئے گی۔ اس طرح ان سہولتوں سے کورونا وبا کے پھیلاؤ کو کنٹرول کرنے میں مدد ملے گی۔ ان تین اعلیٰ ترین صلاحیت کی حامل جانچ سہولتوں کو حکمت عملی کے طور پر آئی سی ایم آر- کینسر کی روک تھام اور تحقیق سے متعلق قومی ادارہ، نوئیڈا، آئی سی ا یم آر – تولید صحت میں تحقیق سے متعلق قومی ادارہ، ممبئی اور آئی سی ایم آر- ہیضہ اور آنت کے امراض سےمتعلق قومی ادارہ، کولکاتا میں قائم کیا گیا ہے جو ہر روز 10 ہزار سے زائد نمونوں کی جانچ کرنے میں اہل ہیں۔ ان لیباریٹریوں سے لگنے والے وقت میں کمی آئے گی اور لیب کے عملے کو متعدی کلینکل میٹریل سے بچایا جاسکے گا۔ان لیباریٹریوں میں کووڈ کے علاوہ دیگر بیماریوں کی بھی جانچ ہوسکے گی اور وبا ختم ہونے کے بعد ہیپاٹائٹس بی اور سی، ایچ آئی وی، مائیکوبیکٹیریم، ٹیوبرکلوسس، سائیٹومیگالووائرس، کلیمائیڈیا، نیسیریا، ڈینگو وغیرہ بیماریوں کیلئے بھی جانچ ہوگی۔ اس پروگرام میں صحت اور خاندانی بہبود نیز سائنس و ٹیکنالوجی کے مرکزی وزیر کے ہمراہ مہاراشٹر، مغربی بنگال اور اترپردیش کے وزرائے اعلیٰ بھی شرکت کریں گے۔
جن جاتیہ گورو دِوس کے موقع پر وزیر اعظم 15 نومبر کو مدھیہ پردیش کا دورہ کریں گے

نئی دہلی، 14/نومبر 2021 ۔ بھارت سرکار امر شہید بھگوان برسا منڈا کے یوم پیدائش 15 نومبر کو جن جاتیہ گورو دِوس کے طور پر منارہی ہے۔ اس موقع پر وزیر اعظم جناب نریندر مودی بھوپال کے جمبوری میدان میں منعقد ہورہے جن جاتیہ گورو دِوس مہا سمیلن میں شرکت کے لئے مدھیہ پردیش کا دورہ کریں گے، جس میں وہ دوپہر تقریباً ایک بجے جن جاتیہ برادری کی فلاح و بہبود کے لئے متعدد کلیدی اقدامات کا آغاز کریں گے۔ جن جاتیہ گورو دِوس مہاسمیلن میں وزیر اعظم مدھیہ پردیش میں ’راشن آپ کے گرام‘ اسکیم کا آغاز کریں گے۔ اس کا مقصد جن جاتیہ برادری کے مستفیدین کو پی ڈی ایس راشن کا ماہانہ کوٹہ ہر ماہ ان کے گاؤوں تک پہنچانا ہے تاکہ انھیں راشن کے حصول کے لئے سستی قیمت کی دکان پر نہ جانا پڑے۔ مہاسمیلن کے دوران وزیر اعظم مدھیہ پردیش سکل سیل (ہیمو گلوبینو پیتھی) مشن کے آغاز کی مناسبت سے جینیٹک کاؤنسلنگ کارڈ بھی مستفیدین کے حوالے کریں گے۔ اس مشن کو سکل سیل اینیمیا، تھیلیسیمیا اور دیگر ہیموگلوبینو پیتھیز سے متاثرہ مریضوں کا معائنہ اور بندوبست کرنے اور ان بیماریوں کے بارے میں عوام کے اندر بیداری میں اضافہ کرنے کے لئے تیار کیا گیا ہے۔ ایسی بیماریاں مدھیہ پردیش کی جن جاتیہ کے درمیان نمایاں طور پر دیکھی جارہی ہیں۔ وزیر اعظم اس موقع پر ملک بھر میں 50 ایکلویہ ماڈل رہائشی اسکولوں کا سنگ بنیاد بھی رکھیں گے۔ جن ریاستوں اور مرکز کے زیر انتظام علاقوں میں ان اسکولوں کا سنگ بنیاد رکھا جائے گا ان میں آندھراپردیش، چھتیس گڑھ، جھارکھنڈ، مدھیہ پردیش، مہاراشٹر، اڈیشہ، تری پورہ، دادر و نگر حویلی اور دمن و دیو شامل ہیں۔ وزیر اعظم جن جاتیہ خودامدادی گروپوں کے ذریعہ تیار کردہ مصنوعات کی نمائش اور مدھیہ پردیش کی جن جاتیہ برادری سے تعلق رکھنے والے جنگ آزادی کے شہیدوں اور ہیروز پر مشتمل تصویری نمائش کا دورہ بھی کریں گے۔ وہ نئے نئے بحال کئے گئے خاص طور پر خطرات کی زد والے قبائلی گروپوں سے تعلق رکھنے والے اساتذہ کو تقرری نامہ بھی سونپیں گے۔ تقریب کے دوران مدھیہ پردیش کے گورنر اور وزیر اعلیٰ، ڈاکٹر وریندر کمار، جناب نریندر سنگھ تومر، جناب جیوترادتیہ ایم سندھیا، مرکزی وزرائے مملکت جناب پرہلاد ایس پٹیل، جناب پھگن سنگھ کلستے اور ڈاکٹر ایل مروگن بھی موجود ہوں گے۔ دورے کے دوران وزیر اعظم دوبارہ تعمیر کئے گئے رانی کملاپتی ریلوے اسٹیشن کا افتتاح بھی کریں گے اور مدھیہ پردیش میں ریلوے سے متعلق متعدد اقدامات کا آغاز بھی کریں گے۔
وزیر اعظم 29 جولائی کو تعلیمی برادری سے خطاب کریں گے

نئی دہلی ، 28، جولائی ، 2021 : وزیر اعظم نریندر مودی 29 جولائی 2021 کو ملک بھر کے تعلیم اور ہنر مندی کے شعبے کے پالیسی سازوں ،طلبہ اور اساتذہ سے ویڈیوں کانفرینسنگ کے ذریعہ خطاب کریں گے ۔ وزیر اعظم یہ خطاب قومی تعلیمی پالیسی 2020 کے تحت اصلاحات کا ایک سال پورا ہونے کے موقع پر کریں گے ۔ وہ تعلیم کے شعبے میں کئی اقدامات کی بھی شروعات کریں گے ۔ وزیر اعظم قرض کے تعلیمی بینک کا بھی آغاز کریں گے جس میں اعلٰی تعلیم میں طلبہ کے لئے کئی بار شامل ہونے اور خارج ہونے کی سہولت موجود ہوگی۔اس اعلٰی تعلیم میں علاقائی زبانوں میں پہلے سال کے انجینئرنگ پروگرام اور اعلی تعلیم کو بین الاقوامی سطح پر لانے کے لئے رہنما اصول شامل ہیں ۔ جن اقدامات کی شروعات کی جائے گی ان میں ودیا پرویش بھی شامل ہیں جو پہلے درجہ کے طلبہ کے لئے 3 مہینے کے ایک ڈرامے پر مبنی اسکول کی تیاری کا ایک طریقہ کار ہے ؛ ثانوی درجہ میں ایک موضوع کے طور پر بھارتی اشاراتی زبان ؛ نشٹھا 2.0 ، این سی ای آرٹی کی طرف سے ڈزائن کیا گیا اساتذہ کی تربیت کا ایک مربوط پروگرام ؛ سفل ( سیکھنے کی سطحوں کا تجزیہ کرنے کے لئے منظم جائزہ ) ، سی بی ایس سی اسکولوں میں تیسرے، پانچویں اور آٹھویں درجے کے لئے اہلیت پر مبنی جائزے کا لائحہ عمل ، اور مصنوعی ذہانت کے لئے وقف ایک ویب سائٹ ۔ اس کے علاوہ اس تقریب میں قومی ڈیجیٹل تعلیم آر کٹیکچر ( این ڈی ای اے آر ) اور قومی تعلیمی ٹیکنالوجی فورم ( این ای ٹی ایف ) کا بھی آغاز کیا جائے گا ۔ یہ اقدامات این ای پی 2020 کے نشانوں کو پورا کرنے کی جانب ایک اہم قدم ہے اور اس سے تعلیم کا شعبہ مزید متحرک اور قابل رسائی بنے گا ۔ این ای پی 2020 سیکھنے کے منظر نامے میں تبدیلی لانے ، تعلیم کو مجموعی شکل دینے اور ایک آتم نربھر بھارت کے لئے ایک مضبوط بنیاد کی تعمیر کے لئے رہنمائی کرنے والا فلسفہ ہے ۔ یہ 21 ویں کی پہلی تعلیمی پالیسی ہے جس نے 1986 کی تعلیم سے متعلق 34 سال پرانی قومی پالیسی کی جگہ لی ہے ۔یہ پالیسی رسائی ، برابری ، کوالٹی ، مناسب خرچ اور جواب دہی کی بنیاد پر بنائی گئی ہے اور یہ دیر پا ترقی کے 2030 کے ایجنڈے کے مطابق ہے جس کا مقصد بھارت کو،اسکول اور کالج کی تعلیم کو مزید مجموعی ، لچک دار ، کثیر موضوعاتی ، 21 ویں صدی کی ضرورتوں کے مطابق بنا کر ایک متحرک علمی سماج اور علم کی ایک عالمی سپر پاور بنانا ہے اور ہر طالب علم کی منفرد صلاحیتوں کو ابھارنا ہے ۔ اس موقع پر تعلیم کے مرکزی وزیر بھی موجود تھے ۔ ش ح۔ ا س۔ ر ب
وزیراعظم نے یوم بحریہ کے  موقع پر ہندوستانی بحریہ کو مبارکباد دی

وزیر اعظم جناب نریندر مودی نے یوم بحریہ کے موقع پر بحریہ کے تمام اہلکاروں اور ان کے اہل خانہ کو مبارکباد دی ہے۔ ایک ٹویٹ میں، وزیر اعظم نے کہا؛ ’’بحریہ کے تمام اہلکاروں اور ان کے خاندانوں کو یوم بحریہ کے موقع پر نیک خواہشات پیش کرتا ہوں۔ ہندوستان میں ہمیں اپنی مالا مال سمندری تاریخ پر فخر ہے۔ ہندوستانی بحریہ نے ثابت قدمی سے ہمارے ملک کی حفاظت کی ہے اور مشکل وقت میں اپنے انسانی جذبے کے ساتھ نمایاں خدمات انجام دی ہیں‘‘۔
وزیراعظم  جناب نریندر مودی نے سابق وزیراعظم جناب  اٹل بہاری واجپئی کی 
 رحلت  پر تعزیت کا اظہار کیا

نئی دہلی،16؍اگست/ میرے پاس الفاظ نہیں ہیں، میں سکتے میں ہوں، لیکن جذبات کا طوفان امنڈ رہا ہے۔ ہم سبھی کیلئے لائق احترام اٹل جی ہمارے درمیان نہیں رہے۔ اپنی زندگی کا ہر لمحہ انہوں نے قوم کو وقف کر دیا تھا۔ اُن کی رحلت ایک عہد کا خاتمہ ہے۔ لیکن وہ ہمیں کہہ کر گئے ہیں‘‘ موت کی عمر کیا ہے؟ دو پل بھی نہیں، زندگی سلسلہ، آج کل کی نہیں، میں جی بھر کر جیا، میں مَن سے مروں، لوٹ کر آؤں گا، کوچ سے کیوں ڈروں؟’’۔ اٹل جی آج ہمارے درمیان نہیں رہے، لیکن ان کی ترغیب، ان کی رہنمائی ، ہر ہندوستانی کو، ہر بھاجپا کارکن کو ہمیشہ حاصل ہوتی رہے گی۔ خدا ان کی روح کو سکون عطا کرے اور ان کے ہر چاہنے والے کو یہ صدمہ برداشت کرنے کی قوت بخشے۔ اوم شانتی! ہندوستان ہر دالعزیز رہنما اٹل جی کے انتقال پر تعزیت کا اظہار کرتا ہے۔ ان کی رحلت سے ایک دور کا خاتمہ ہو گیا ہے۔ وہ ملک کے لئے جیتے تھے اور برسوں تک انہوں نے تَن دہی سے ملک کی خدمت کی۔صدمے کی اِس گھڑی میں میرے جذبات ان کے کنبے، بی جے پی کارکنان اور ان کے لاکھوں مداحین کے ساتھ ہیں۔ اوم شانتی! یہ اٹل جی کی مثالی قیادت کا ہی کرشمہ تھا، جس نے 21ویں صدی میں ایک مضبوط، خوشحال اور شمولیت پر مبنی بھارت کی بنیاد ڈالی۔ مختلف شعبوں میں مستقبل کو ذہن میں رکھتے ہوئے وضع کی گئی پالیسیوں نے ہندوستان کے ہر شہری کی زندگی کو چھوا۔ اٹل جی کی رحلت ، میرے لئے ایک ذاتی اور ناقابل تلافی خسارہ ہے۔ میری بے شمار یادیں ان کے ساتھ وابستہ ہیں۔ مجھ جیسے کارکنان کے لئے وہ ایک تحریک تھے۔ میں بطور خاص ان کی زبردست فہم اور غیر معمولی حاضر جوابی کو یادکروں گا۔ وزیراعظم نے سلسلے وار ٹوئیٹ میں کہا ہے کہ یہ اٹل جی کے تحمل اور جدوجہد کا ہی نتیجہ تھا کہ بی جے پی کی تعمیر بتدریج عمل میں آئی۔ انہوں نے بی جے پی کے پیغام کو عام کرنے کیلئے بھارت کے طول و عرض کا دورہ کیا، جس کے نتیجے میں بی جے پی ہماری قومی سیاست اور بہت سی ریاستوں میں ایک مضبوط قوت بن کر ابھری۔ اس سے قبل، آل انڈیا انسٹی ٹیوٹ آف میڈیکل سائنسز، واقع نئی دلی کی جانب سے ایک پریس ریلیز جاری کی گئی تھی، جس میں مطلع کیا گیا تھا کہ سابق وزیراعظم جناب اٹل بہاری واجپئی آج شام 05:05 منٹ پر رحلت فرما گئے۔ ( م ن ۔ ح ا ۔ ک ا) ( 16 – 08 – 2018 )
وزیراعظم  31دسمبر کو راجکوٹ  میں ایمس کا سنگ بنیاد رکھیں گے

نئی دہلی، 29 دسمبر 2020، وزیراعظم جناب نریندر مودی 31 دسمبر 2020 کو صبح گیارہ بجے ویڈیو کانفرنسنگ کے ذریعہ راج کوٹ گجرات میں ایمس کا سنگ بنیاد رکھیں گے۔ گجرات کے گورنر ، گجرات کے وزیراعلی مرکزی وزیر صحت اور صحت کے مرکزی وزیر مملکت بھی اس موقع پر موجود ہوں گے۔ اس پروجیکٹ کےلئے 201 ایکڑ زمیں الاٹ کی گئی ہے۔ یہ اسپتال 1195 کروڑ روپئے کی تخمینہ لاگت سے تیار ہوگا اور 2022 کے وسط میں اس کے مکمل ہوجانے کی توقع ہے۔ 750 بستروں والے اس جدید ترین اسپتال میں ایک 30 بستروں والا آیوش بلاک بھی ہوگا۔ اس میں 125 ایم بی بی ایس سیٹیں اور 60 نرسنگ سیٹیں ہوں گی۔ ۔۔۔۔۔۔۔۔۔۔۔ م ن۔ا گ۔ن ا۔
مرکزی کابینہ نے پانچ ریاستوں آندھرا پردیش، چھتیس گڑھ، جھارکھنڈ، مہاراشٹرا اور اڈیشہ کے امنگوں والے اضلاع کے جو گاوں موبائل سروس کے دائرے میں نہیں  ہیں ،ان گاووں میں موبائل سروس کے پروویژن  کے لیے یو ایس او ایف اسکیم کو منظوری دی

نئی دہلی:17؍نومبر2021: وزیراعظم جناب نریندر مودی کی صدارت میں کابینہ کمیٹی نے پانچ ریاستوں آندھرا پردیش، چھتیس گڑھ، جھارکھنڈ، مہاراشٹرا اور اڈیشہ کے امنگوں والے اضلاع کے جو گاوں موبائیل سروس کے دائرے میں نہیں ہیں، ان گاوں میں موبائیل سروس کے پروویژن کے لئے منظوری دے دی ہے۔ اس پروجیکٹ کے تحت آندھرا پردیش، چھتیس گڑھ، جھارکھنڈ، مہاراشٹر اور اڈیشہ کے پانچ ریاستوں کے 44 امنگوں والے اضلاع کے 7,287 گاوں ، جو موبائیل سروس کے دائرے میں نہیں ہیں، ان گاؤں میں 4جی موبائیل سروس دینے کا منصوبہ بنایا گیا ہے جس کی تخمینہ لاگت 6,466 کروڑ روپے ہے۔ اس رقم میں پانچ سال کے آپریٹنگ اخراجات بھی شامل ہیں۔ اس پروجیکٹ کو یونیورسل سروس اوبلیگیشن فنڈ (یو ایس او ایف ) کے ذریعہ فنڈ فراہم کیا جائے گا۔ اس پروجیکٹ کے سمجھوتے پر دستخط ہونے کے بعد 18 مہینے کے اندر، یعنی نومبر 23 تک مکمل کرلیا جانا ہے۔ جن گاوں میں یہ خدمات موجود نہیں ہیں، ان نشانزد گاوں میں 4 جی موبائیل سروس کے پروویژن سے متعلق کام کو اوپن مسابقتی بولی عمل کے ذریعہ الاٹ کیا جائے گا۔ یہ عمل یو ایس او ایف کے موجودہ نظام کے تحت مکمل کیا جائے گا۔ پانچ ریاستوں آندھرا پردیش، چھتیس گڑھ، جھارکھنڈ، مہاراشٹرا اور اڈیشہ کے امنگوں والے اضلاع کے جو دوردراز اور دشوار گزار علاقہ موبائیل سروس کے دائرے میں نہیں ہیں، وہاں موبائیل سروس کا پروویژن کرنے کی موجودہ تجویز ڈیجیٹل کنکٹیوٹی کو بڑھائے گی، جس سے آتم نربھرتا، سیکھنے کی سہولت، معلومات اور علم کی ترسیل، ہر مندی کو جدید بنانے اور ترقی، آفات کے بندوبست ، ای گورننس سے متعلق اقدامات، انٹرپرائزز اور ای کامرس کی سہولیات کا قیام، علم اور روزگار کے مواقع کے لیے تعلیمی اداروں کو مناسب مدد کی فراہمی، مقامی مینوفیکچرنگ اور خودکفیل بھارت وغیرہ کی حوصلہ افزائی کرنے کے سلسلے میں ڈیجیٹل انڈیا کا وژن پورا ہوگا۔